Kaulan/keuhkojen/mediastinumin/pleuran magneettitutkimus

Kuvataan kaulaa, keuhkoja, mediastinumia tai pleuraa magneettikuvaustekniikalla. Röntgensäteilyä ja jodivarjoainetta ei käytetä. Tehosteainetta (gadolinium) voidaan käyttää.

**Ajan varaaminen ja yhteystiedot**

Tutkimus varataan Oberonilta:

|  |  |  |  |
| --- | --- | --- | --- |
| **OBERON** | **RESURSSI** | **TUTKIMUSPAIKKA** | **HUOMIOITAVAA** |
| Z3375 G kuvantaminen | RMR3T | G-talo, R-kerros |  |
|  | VIDA3T | G-talo, R-kerros |  |
|  | RMRI7 | G-talo, R-kerros |   |
| Z3376 B kuvantaminen | B0 T70 (BSola) | B-talo, 0-kerros |  |
|  | B0 T71 (BVida) | B-talo, 0-kerros |  |
| Z3378 Oulaskankaan röntgen | MRIRAS | Raahen sairaalan röntgen S1 |  |
| Z3378 Oulaskankaan röntgen | MRIOAS | Oulaskankaan röntgen, A-ovi, 1.kerros |  |

Katso ohje: [Magneettikuvausaikojen varaaminen](https://intra.oysnet.ppshp.fi/dokumentit/_layouts/15/WopiFrame2.aspx?sourcedoc=%7b7d786ab5-5aaf-4330-8dd6-042ce10ddf43%7d&action=default).

Tiedustelut: ma-to klo 7.30-15.30, pe 7.30-15 puh.08-3152113

**Indikaatiot/kontraindikaatiot ja riskit**

Indikaatiot: Kaulan, keuhkojen, mediastinumin tai pleuran sairaudet.

Kontraindikaatiot: Potilaassa olevat ei-magneettiyhteensopivat vierasesineet, katso [ohje](https://julkaisu.oysnet.ppshp.fi/_layouts/15/DocIdRedir.aspx?ID=PPSHP-1249379545-4769).

Riskit:Tehosteaineen (gadolinium) käyttöön liittyvät riskit: haittavaikutukset ovat yleensä lieviä tai kohtalaisia ja luonteeltaan ohimeneviä. Yleisimmin esiintyviä reaktioita ovat kuumotus, kylmän tunne ja/tai kipu injektiokohdassa. Vakavat haittavaikutukset, kuten anafylaktinen reaktio, ovat erittäin harvinaisia.

 Magneettivarjoaineiden munuaistoksisuus on vähäinen, eikä nykyisin käytössä olevilla merkkiaineilla (kuten Dotarem) ole todettu nefrogeenista systeemistä fibroosia. Toistuvia annoksia lyhyen ajan sisällä tulee kuitenkin välttää.

 Kanylointiin liittyvä riski: varjoaineen joutuminen pehmytkudokseen ei aiheuta vakavaa haittaa pienen määrän (max 15 ml) vuoksi

 Potilaassa olevan tuntemattoman vierasesineen aiheuttama haitta.

Magneettikuvaus saattaa nostaa kehon lämpötilaa enimmillään noin 1oC. Jos potilaalla on kuumetta yli 38 oC, kuumetta yritetään alentaa lääkityksellä. Jos kuume ei laske, radiologi ja lähettävä lääkäri päättävät tutkimuksesta tapauskohtaisesti.

**Esivalmistelut**

Hemodialyysissa oleville potilaille tehdään dialyysi vuorokauden sisällä merkkiainetehosteisen magneettikuvauksen jälkeen. Asiasta on sovittava munuaisosaston kanssa.

Peritoneaalidialyysipotilaiden hoito ei muutu tehosteaineen annon jälkeen.

Rutiininomaista munuaisfunktion mittaamista ei tarvita ennen magneettikuvausta

Lääkelaastarit ja glukoosimittarit poistetaan magneettiosastolla, joten uutta ei kannata vaihtaa ennen kuvausta.

**Tutkimuksen kulku**

Tutkittava riisuu ennen kuvausta metallia sisältävät vaatteet ja esineet sekä lävistykset

pukutilaan. Hänelle laitetaan tarvittaessa iv-kanyyli, jonka kautta kuvauksen aikana injisoidaan tehosteainetta

Tutkimuksen ajan potilas makaa kuvauspöydällä selällään, joko jalat tai pää edellä molemmista päistään avoimessa tunnelissa Ø70cm. Tutkittava kohde on keskellä tunnelia.

Tutkimuksessa otetaan useita kuvasarjoja. Kuvausvaihe kestää yleensä 30–45 min.

Kuvauslaite aiheuttaa voimakasta ääntä (noin 80–100 dB), joten potilaalle laitetaan kuulosuojaimet.

**Jälkihoito ja seuranta**

Varsinaista jälkihoitoa ei tarvita.

**Vastausten kuulemisen lääkäriaikaa ei mielellään kuvauspäivälle (poikkeuksena pitkänmatkalaiset). Vastaanottopäivä merkitään NeaRis-pyyntöön.**